**Ministru kabineta rīkojuma projekta**

### „Grozījumi Ministru kabineta 2014. gada 29. jūlija rīkojumā Nr. 382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2014. gada 29. jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”” (turpmāk – rīkojuma projekts) sagatavots, pamatojoties uz Ministru kabineta 2014. gada 29. jūlija rīkojuma Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (turpmāk – rīkojums Nr.382) 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma Nr.382 6.punkts paredz – ja nepieciešams, Iekšlietu ministrija likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas procesā var iesniegt izskatīšanai Ministru kabinetā pamatotus priekšlikumus plānoto valsts pamatbudžeta ieņēmumu, kā arī ilgtermiņa saistību precizēšanai, ievērojot, ka ilgtermiņa saistības atļauts palielināt tikai tad, ja palielinās valsts pamatbudžeta ieņēmumi un ilgtermiņa saistību palielinājums saistīts ar konkrētu izdevumu palielināšanos (piemēram, palielinās sagatavojamo protokolu – lēmumu skaits).**I.** Prognozēto **valsts pamatbudžeta ieņēmumu apmēru** no naudas sodiem, ko uzliek Valsts policija pa pārkāpumiem ceļu satiksmē, kas fiksēti ar valsts akciju sabiedrībai “Ceļu satiksmes drošības direkcija” (turpmāk – CSDD) piederošajiem tehniskajiem līdzekļiem (fotoradariem) ietekmē šādi faktori:* Protokolu – lēmumu skaita izmaiņas.

Balstoties uz statistikas datiem par 2016. gadu un 2017. gada pieciem mēnešiem, tiek prognozēts šāds viena tehniskā līdzekļa (fotoradara) fiksēto pārkāpumu, par kuriem tiek nosūtīts protokols – lēmums, skaits:* 2017. gadā – 17 (rīkojuma Nr.382 (anotācijā) plānots – 11),
* 2018. gadā – 17 (rīkojuma Nr.382 (anotācijā) plānots – 10),
* 2019. gadā – 16 (rīkojuma Nr.382 (anotācijā) plānots – 10),
* 2020. gadā – 15 (rīkojuma Nr.382 (anotācijā) plānots – 10),
* 2021. gadā – 14 (rīkojuma Nr.382 (anotācijā) plānots – 10),
* 2022. gadā – 13 (rīkojuma Nr.382 (anotācijā) plānots – 10),
* 2023. gadā – 12 (rīkojuma Nr.382 (anotācijā) nav plānots).

Ietekme: palielinās valsts pamatbudžeta ieņēmumi.* Tehnisko līdzekļu (fotoradaru) skaita izmaiņas.

Saskaņā ar Ministru kabineta 2016. gada 14. novembra rīkojumu Nr.678 “Par konceptuālo ziņojumu “Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu”” (turpmāk – rīkojums Nr.678) 1.1.apakšpunktu tika atbalstīts turpmākās tehnisko līdzekļu (fotoradaru) ieviešanas risinājuma 2. variants, kas paredz ieviest 100 fotoradarus 4 kārtās šādos termiņos: 1.kārta – 16 (realizēta 2015. gadā), 2.kārta – 24 (realizēta 2016. gadā), 3.kārta – 20 (2017. gadā), 4.kārta – 40 (2018. gadā). Saskaņā ar rīkojumu Nr.382 valsts pamatbudžeta ieņēmumu apmērs no naudas sodiem, ko uzliek Valsts policija pa pārkāpumiem ceļu satiksmē, kas fiksēti ar CSDD piederošajiem tehniskajiem līdzekļiem, prognozēts, ņemot vērā to, ka ir uzstādīti 60 tehniskie līdzekļi (fotoradari): 1.kārta – 16 (realizēta 2015. gadā), 2.kārta – 24 (realizēta 2016. gadā), 3.kārta – 20 (2017. gadā). Ietekme: pieaugot uzstādāmo tehnisko līdzekļu (fotoradaru) skaitam, palielinās protokolu – lēmumus skaits, tādejādi palielinās valsts pamatbudžeta ieņēmumi. * Koriģējošo koeficientu precizēšana.

Saskaņā ar rīkojumu Nr.382 valsts pamatbudžeta ieņēmumus koriģējošais koeficients:* (maksājumu nobīde) plānots no 0,75 līdz 0,95. Valsts pamatbudžeta ieņēmumus koriģējošais koeficients (maksājumu nobīde) precizēts, nosakot šo koeficientu 0,73. Koeficienta precizēšanā ņemti vērā valsts pamatbudžeta ieņēmumu un uzlikto naudas sodu apmēra attiecība 2016. gadā (0,74) un 2017. gada 4 mēnešos (0,72) (vidēji 0,73). Ietekme: samazinās valsts pamatbudžeta ieņēmumi.
* (riska koeficients) plānots 0,90. Valsts pamatbudžeta ieņēmumus koriģējošais koeficients (riska koeficients) precizēts, nosakot šo koeficientu 0,96. Koeficienta precizēts, ņemot vērā tos, ka valsts akciju sabiedrība “Ceļu satiksmes drošības direkcija” iepirkumu ir veikusi uz visiem atlikušajiem uzstādāmajiem tehniskajiem līdzekļiem (fotoradariem).

Ietekme: palielinās valsts pamatbudžeta ieņēmumi. **II.** **Valsts pamatbudžeta izdevumu apmēru** ietekmē šādi faktori:* Protokolu – lēmumu skaita izmaiņas.

Palielinās plānoto tehnisko līdzekļu (fotoradaru) fiksēto pārkāpumu, par kuriem tiek nosūtīts protokols – lēmums, skaits:* precizēts 60 (jau uzstādīto un 2017. gadā uzstādāmo) tehnisko līdzekļu (fotoradaru) fiksēto pārkāpumu, par kuriem tiek nosūtīts protokols – lēmums, skaits (skatīt šīs sadaļas I. punktu).
* saskaņā ar rīkojumu Nr.678 2018. gadā plānots uzstādīt 40 tehniskos līdzekļus (fotoradarus), kas arī palielina plānojamo protokolu – lēmumu skaitu.

Ietekme: palielinās Valsts policijas un CSDD izdevumi.* Tehniskā līdzekļa (fotoradara) darbības dienas (turpmāk – radardiena) izmaksu aprēķinā iekļauto pozīciju izmaiņas.

Precizētas radardienas izmaksas. Radardienas izmaksas ietekmē: * valsts akciju sabiedrības “Ceļu satiksmes drošības direkcija” 2016. gada pārskata rezultāti. Tiek precizētas šādas radardienas izmaksu aprēķinā iekļautās pozīcijas: administrācijas izmaksas 9,114% (rīkojumā Nr.382 plānotas 11,38% apmērā), neatgūstamā PVN daļa 15% (rīkojumā Nr.382 plānota 17% apmērā), informatīvās sistēmas uzturēšanas un datu pārraides izmaksas 6,18% (rīkojumā Nr.382 plānotas 6,72% apmērā). Ietekme: samazinās radardienas izmaksas; samazinās Valsts policijas un CSDD izdevumi.
* atsevišķu pakalpojumu cenu izmaiņas atbildoši noslēgtajiem līgumiem. Tiek precizēti apdrošināšanas maksājumi, plānojot tos 1 697 *euro* apmērā (rīkojumā Nr.382 plānoti 160 *euro* apmērā) un tiek precizēti apsardzes maksājumi, plānojot tos 157,30 *euro* mēnesī ar PVN (rīkojumā Nr.382 plānoti 60,50 *euro* mēnesī ar PVN). Ietekme: palielinās radardienas izmaksas; palielinās Valsts policijas un CSDD izdevumi. Tas saistīts ar tehniskajiem līdzekļiem (fotoradariem) nodarītajiem bojājumiem;
* ēku remonta, uzturēšanas izmaksu un komunālie pakalpojumu izmaksu izmaiņas (tiek plānotas 24,72% apmērā (anotācijas 3.pielikuma 1.1.6.apakšpunkts) iepriekš plānoto 25,5% vietā no attiecīgo izdevumu kopsummas;
* jaunu izmaksu pozīciju iekļaušana (attiecībā uz 4.kārtas 40 tehniskajiem līdzekļiem (fotoradariem) (uzstādāmi 2018.gadā)). Tiek iekļauti šādi izdevumu posteņi: kadastrālā uzmērīšana – 414,36 *euro* (PVN nepiemēro), piekaramā slēdzene – 45,25  *euro* ar PVN un radiolokācijas lietošanas atļauja 0,28  *euro* par vienu radardienu (PVN nepiemēro). Ietekme: palielinās radardienas izmaksas; palielinās Valsts policijas un CSDD izdevumi.

Kopumā: Valsts policijas izdevumi pieaug, jo pieaug CSDD izdevumi.Tādējādi Valsts policijai nepieciešams papildu finansējums, lai segtu izdevumus par CSDD deleģēto valsts pārvaldes uzdevumu izpildi; kā arī Valsts policijai jāpalielina kapacitāte, lai veiktu normatīvajos aktos noteiktās funkcijas saistībā ar pārkāpumiem, kas fiksēti ar tehniskajiem līdzekļiem (fotoradariem) (darba apjoma palielināšanās). Detalizētu informāciju skatīt anotācijas 1.pielikumā. Papildu finansējums 13 amata vietu uzturēšanai nepieciešams, jo Valsts policijā uz 2017. gada 1. augustu ir 910 vakantas amata vietas. Veicot aprēķinu par iepriekšminēto amata vietu aizpildīšanas gadījumā pieejamo finansējumu, konstatēts, ka no tām 264 amata vietu aizpildīšanai ir pieejams finansējums (atlīdzība) nepieciešamā apmērā, taču 646 amata vietām finansējums nav pieejams (to aizpildīšanas gadījumā darba devējs – Valsts policija – nespētu nodrošināt Valsts un pašvaldību institūciju amatpersonu un darbinieku atlīdzības likumā paredzētās atlīdzības noteikšanu un izmaksu). Situāciju ar nefinansētajām amata vietām ievērojami sarežģīja fakts, ka Koncepcijas par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm[[1]](#footnote-1) īstenošanai netika piešķirts finansējums pilnā apmērā (no koncepcijas īstenošanai iekšlietu resoram nepieciešamajiem 27,2 milj. *euro* ir piešķirts finansējums 26,0 milj. *euro* apmērā), līdz ar to, Iekšlietu ministrija, sagatavojot attiecīgo Ministru kabineta noteikumu projektu[[2]](#footnote-2), bija spiesta aprēķinus veikt, balstoties uz aizpildīto nevis kopējo amata vietu skaitu.Valsts kontrole revīzijas ziņojumā revīzijas lietā Nr.2.4.1-22/2016 “Par Iekšlietu ministrijas 2016. gada pārskatu” (turpmāk – revīzijas ziņojums) ir izteikusi ieteikumu (revīzijas ziņojuma 7.ieteikums), kas paredz uzdevumu Iekšlietu ministrijai rosināt Ministru kabinetam izlemt par rīcību ar uzkrāto nolietojumu, ko noslēgtā valsts pārvaldes uzdevuma deleģēšanas līguma ietvaros Valsts policija samaksāja CSDD 2015. un 2016. gadā. Lai nodrošinātu revīzijas ziņojumā norādīto trūkumu novēršanu un ietiekuma ieviešanu un saskaņā ar Iekšlietu ministrijas 2017. gada 25. maija rīkojumu Nr.1-12/1224, ir paredzēta šāda rīcība – priekšlikumi rīcībai ar uzkrāto nolietojumu jāietver Ministru kabineta rīkojuma projekta par CSDD valstij dividendēs izmaksājamo peļņas daļu anotācijā un rīkojuma projektā, paredzot attiecīgus grozījumus rīkojuma Nr.382 8. punktā.Līdz ar to nepieciešams precizēt:* valsts pamatbudžeta ieņēmumu apmēru no naudas sodiem, ko uzliek Valsts policija pa pārkāpumiem ceļu satiksmē, kas fiksēti ar CSDD piederošajiem tehniskajiem līdzekļiem (fotoradariem);
* Valsts policijas izdevumus, kas saistīti:
* ar naudas soda uzlikšanu (atlīdzībai);
* amata vietu nodrošināšanu (darba vietu aprīkojums);
* deleģēto valsts pārvaldes uzdevumu izpildi (CSDD);
* Iekšlietu ministrijas Informācijas centra izdevumus, kas nepieciešami, lai nodrošinātu nodarbinātos ar sakaru pakalpojumiem, datortehniku un informācijas tehnoloģiju pakalpojumiem;
* tehnisko līdzekļu (fotoradaru) iegādes finansēšanas avotu, kā finansēšanas avotu paredzot arī no valsts budžeta līdzekļiem 2015. gadā un 2016. gadā finansēto fotoradaru nolietojumam atbilstošās summas uzkrājuma atlikumu;
* vienas radardienas izmaksu apmēru.

Rīkojuma projekts paredz:* precizēt Iekšlietu ministrijas ilgtermiņa saistības tehnisko līdzekļu (fotoradaru) darbības nodrošināšanai laikposmā no 2015. līdz 2023. gadam, tai skaitā sadalījumā pa gadiem, atstājot nemainīgu 2015.–2017. gadu, jo saistību apmērs iekļauts attiecīgo gadu budžeta likumā un nav grozāms;
* atļaut Valsts policijai noslēgt valsts pārvaldes uzdevumu deleģēšanas līgumu ar CSDD par 100 tehnisko līdzekļu (fotoradaru) uzstādīšanu un to darbības nodrošināšanu (palielinājums par 40 fotoradariem);
* precizēt prognozēto valsts pamatbudžeta ieņēmumu apmēru no naudas sodiem, ko uzliek Valsts policija par pārkāpumiem ceļu satiksmē, kas fiksēti ar CSDD piederošajiem tehniskajiem līdzekļiem (fotoradariem):
* precizēt Iekšlietu ministrijas ilgtermiņa saistību apmēru pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” sadalījumā pa gadiem un budžeta apakšprogrammām;
* noteikt, ka jautājumu par tehnisko līdzekļu (fotoradaru) iegādes finansēšanas avotiem 2018. gadā (Ceļu satiksmes drošības direkcijas peļņas daļa, no valsts budžeta līdzekļiem finansētais nolietojuma uzkrājums) jāizskata Ministru kabinetā vienlaikus ar rīkojuma projektu par valstij dividendēs izmaksājamo Ceļu satiksmes drošības direkcijas peļņas daļu;
* no 2018. gada 1. janvāra precizēt izmaksu apmēru par:
* tehnisko līdzekļu (fotoradaru), kas iegādāti 2015. gadā, vienu radardienu (39,06 *euro*);
* tehnisko līdzekļu (fotoradaru), kas iegādāti 2016. un 2017. gadā, vienu radardienu (48,25 *euro*);
* tehnisko līdzekļu (fotoradaru), kas iegādāti 2018. gadā, vienu radardienu (48,90 *euro*).
 |
| 3. | Projekta izstrādē iesaistītās institūcijas | Iekšlietu ministrija, Valsts policijas, CSDD. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 4 796 549 | 0 | 6 989 281 | 10 329 799 | 7 871 908 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 796 549 | 0 | 6 989 281 | 10 329 799 | 7 871 908 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 289 843 | 0 | 1 364 474 | 2 038 159 | 1 716 987 |
| 2.1. valsts pamatbudžets | 1 289 843 | 0 | 1 364 474 | 2 038 159 | 1 716 987 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 3 506 706 | 0 | 5 624 807 | 8 291 640 | 6 154 921 |
| 3.1. valsts pamatbudžets | 3 506 706 | 0 | 5 624 807 | 8 291 640 | 6 154 921 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 5 624 807 | 8 291 640 | 6 154 921 |
| 5.1. valsts pamatbudžets | 0 | 5 624 807 | 8 291 640 | 6 154 921 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Saskaņā ar likumu “Par valsts budžetu 2017. gadam” 2017. gadam:* ieņēmumi no naudas sodiem, ko uzliek Valsts policija par pārkāpumiem ceļu satiksmē, kas fiksēti ar valsts akciju sabiedrībai “Ceļu satiksmes drošības direkcija” piederošajiem tehniskajiem līdzekļiem, plānoti 4 796 549 *euro* apmērā;
* ilgtermiņa saistības pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” plānotas budžeta apakšprogrammā 06.01.00 “Valsts policija” 1 268 077 *euro* apmērā un budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” 21 766 *euro* apmērā (kopā: 1 289 843 *euro*).

|  |  |  |  |  |
| --- | --- | --- | --- | --- |
| Rādītāji | 2017.g ada plāns | **2018. gads** | **2019. gads** | **2020. gads** |
| precizētais plāns | Izmaiņas, salīdzinot ar 2017.gadu | precizētais plāns | Izmaiņas, salīdzinot ar 2017.gadu | precizētais plāns | Izmaiņas, salīdzinot ar 2017.gadu |
| Ieņēmumi no valsts nodevas | 4 796 549 | 11 785 830 | 6 989 281 | 15 126 348 | 10 329 799 | 12 668 457 | 7 871 908 |
| Izdevumi - kopā | 1 289 843 | 2 654 317 | 1 364 474 | 3 328 002 | 2 038 159 | 3 006 830 | 1 716 987 |
| Finansiālā ietekme | 3 506 706 | 9 131 513 | **5 624 807** | 11 798 346 | **8 291 640** | 9 661 627 | **6 154 921** |

Ieņēmumi:2017. gads: 4 796 549 *euro* (informatīvi precizētais plāns: 7 767 933 *euro*)2018. gads: 11 785 83 *euro* (palielinājums pret attiecīgo gadu atbilstoši Rīkojumam Nr.382 un likumu “Par valsts budžetu 2017. gadam” (turpmāk – palielinājums) 5 383 590 *euro*);2019. gads: 15 126 348 *euro* (palielinājums 8 328 098 *euro*);2020. gads: 12 668 457 *euro* (palielinājums 6 985 035 *euro*);2021. gads: 10 746 843 *euro* (palielinājums 6 104 715 *euro*);2022. gads: 6 349 724 *euro* (palielinājums 4 359 563 *euro*);2023. gads: 3 025 213 *euro* (palielinājums 2 759 479 *euro*).Izdevumi:2017. gads: 1 289 843 *euro;* 2018. gads: 2 654 317 *euro* (palielinājums 1 152 360 *euro*);2019. gads: 3 328 002 *euro* (palielinājums 1 826 045 *euro*);2020. gads: 3 006 830 *euro* (palielinājums 1 693 311 *euro*);2021. gads: 2 749 501 *euro* (palielinājums 1 663 199 *euro*);2022. gads: 1 933 663 *euro* (palielinājums 1 393 350 *euro*);2023. gads: 1 268 013 *euro* (palielinājums 1 268 013 *euro*).Detalizēti aprēķini iekļauti šādos anotācijas pielikumos:1.pielikums “Projekta ietekmes uz valsts pārvaldes funkcijām (Valsts policijas personāla resursiem) pamatojums”;2.pielikums “Ieņēmumu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar valsts akciju sabiedrībai “Ceļu satiksmes drošības direkcija” piederošajiem tehniskajiem līdzekļiem, aprēķins”;3.pielikums “Prognozēto izmaksu par valsts pārvaldes funkciju ietvaros sniegtajiem valsts akciju sabiedrības “Ceļu satiksmes drošības direkcija” pakalpojumiem aprēķins”;4.pielikums “Aprēķins par Iekšlietu ministrijas Informācijas centra izdevumiem (Valsts policijas darbības nodrošināšanai) un Valsts policijas izdevumiem, kas saistīti ar naudas sodu uzlikšanu (13 amata vietu uzturēšanai);5.pielikums “Ceļu satiksmes pārkāpumu fiksēšanas tehniskā līdzekļa (fotoradara) vienas darbības dienas izmaksu aprēķins un prognozētās izmaksas par tehnisko līdzekļu (fotoradaru) uzstādīšanu un to darbības nodrošināšanu”;6.pielikums “Iekšlietu ministrijas ilgtermiņa saistības pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana””.*Plānotās fotoradaru iegādes un uzstādīšanas izmaksas 2017. un 2018. gadā*

|  |  |  |
| --- | --- | --- |
|  | **2017** | **2018** |
| 1 radara cena (ar PVN) | 64 149,60 | 64 149,60 |
| Uzstādāmo radaru skaits | 20 | 40 |
| Radaru izmaksas-kopā (ar PVN) | 1 282 992 | 2 565 984 |
| 1 pamatnes vidējās izmaksas (ar PVN) | 8919,82 | 9181,86 |
| Pamatņu izmaksas-kopā (ar PVN) | 178 397 | 367 275 |
| Izmaksas-kopā (ar PVN) | 1 461 389 | 2 933 259 |

Salīdzinot ar konceptuālo ziņojumu “Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu”, kurā ietvertie attiecīgie risinājuma varianti atbalstīti ar Ministru kabineta 2016.gada 14.novembra rīkojumu Nr.678, plānotās fotoradaru iegādes un uzstādīšanas izmaksas 2017.gadā un 2018.gadā tika precizētas, pamatojoties uz noslēgtajiem līgumiem, kā rezultātā nedaudz pieauga fotoradaru pamatņu izbūvju izmaksas (fotoradaru pamatnēm tiek izmantoti gan nestandarta risinājumi (piem. izvietojot fotoradarus uz esošām tiltu konstrukcijām), gan arī mainījušās izmaksas “standarta” pamatņu izbūvei).Fotoradaru nolietojuma uzkrājuma apjoms pašreiz tiek saskaņots. To paredzēts izlietot pēdējās fotoradaru kārtas iegādes daļējai finansēšanai 2018.gadā (rīkojuma projekta 4.punkts), kā arī, ja saistībā ar valsts pamatbudžeta ieņēmumu palielinājumu 2017. gadā palielināsies CSDD sagatavojamo un nosūtāmo protokolu – lēmumu skaits un ar to saistītie CSDD izdevumi (protokollēmuma projekta 3.punkts). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pievienotais Ministru kabineta sēdes protokollēmuma projekts paredz:* pieņemt zināšanai, ka precizētā valsts pamatbudžeta ieņēmumu prognoze no naudas sodiem, ko uzliek Valsts policija par pārkāpumiem ceļu satiksmē, kas fiksēti ar CSDD piederošajiem tehniskajiem līdzekļiem, 2017. gadā ir 7 767 933 *euro* (palielinājums, salīdzinot ar plānoto – 2 971 384 *euro*).
* ja saistībā ar valsts pamatbudžeta ieņēmumu palielinājumu 2017. gadā palielinās CSDD sagatavojamo un nosūtāmo protokolu – lēmumu skaits un ar to saistītie CSDD izdevumi, noteikt, ka šos izdevumus CSDD sedz no 2015. gadā un 2016. gadā no valsts budžeta līdzekļiem finansētā fotoradaru nolietojumam atbilstošās summas uzkrājuma.
* Finanšu ministrijai likumprojektā “Par valsts budžetu 2018. gadam” iekļaut pantu, kas paredz noteikt, ka:
* ­gadījumā, ja valsts pamatbudžeta ieņēmumu apmērs no naudas sodiem, ko uzliek Valsts policija par pārkāpumiem ceļu satiksmē, kas fiksēti ar CSDD piederošajiem tehniskajiem līdzekļiem, pārsniedz plānoto, un saistībā ar to palielinās CSDD sagatavojamo un nosūtāmo protokolu – lēmumu skaits un ar to saistītie CSDD izdevumi, Iekšlietu ministrija iesniedz Ministru kabinetam priekšlikumu par attiecīgu apropriācijas palielināšanu, un Ministru kabinets pieņem attiecīgu lēmumu;
* finanšu ministram ir tiesības atbilstoši Ministru kabineta lēmumam, pirms tam informējot Saeimu, palielināt apropriāciju Iekšlietu ministrijai, paredzot papildu dotāciju no vispārējiem ieņēmumiem un izdevumus. Apropriāciju Iekšlietu ministrijai atļauts palielināt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret to.
* Iekšlietu ministrijai sagatavot un iesniegt Finanšu ministrijā priekšlikumus valsts budžeta bāzes 2018.–2020. gadam izdevumu precizēšanai ilgtermiņa saistību pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana”, paredzot papildu finansējumu:
* budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” 2018. gadā 33 070 *euro* apmērā; 2019. gadā 18 307 *euro* apmērā; 2020. gadā 18 307 *euro* apmērā;
* budžeta apakšprogrammā 06.01.00 “Valsts policija” 2018. gadā 1 119 290 *euro* apmērā; 2019. gadā 1 807 738 *euro* apmērā; 2020. gadā 1 675 004 *euro* apmērā;
* noteikt, ka ieņēmumu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem, palielinājums prognozējams 2018.gadā 5 383 590 *euro* apmērā; 2019.gadā 8 328 098 *euro* apmērā; 2020.gadā 6 985 035 *euro* apmērā; 2021.gadā 6 104 715 *euro* apmērā; 2022.gadā 4 359 563 *euro* apmērā; 2023.gadā 2 759 479 *euro* apmērā.
* Finanšu ministrijai precizēt Iekšlietu ministrijas valsts budžeta bāzes 2018.-2020. gadam izdevumus un valsts budžeta ieņēmumu prognozes attiecīgajiem gadiem atbilstoši.
 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Ministru kabineta lēmums par CSDD 2016. gada peļņas novirzīšanu tehnisko līdzekļu (fotoradaru) iegādei. Lai nodrošinātu 40 tehnisko līdzekļu (fotoradaru) iegādi 2018. gadā, nepieciešams Ministra kabineta lēmums par peļņas (peļņas daļas) novirzīšanu. 2. Ministru kabineta rīkojuma projekts “Grozījumi Ministru kabineta 2015. gada 16. novembra rīkojumā Nr. 719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu””, jo tajā arī atspoguļoti izdevumi, kas saistīti ar rīkojuma projekta īstenošanu (atlīdzība, tehniskais parīkojums, telpu nodrošinājums).  |
| 2. | Atbildīgā institūcija | 1. Satiksmes ministrija.2. Iekšlietu ministrija.  |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Iekšlietu ministrijas Informācijas centrs, CSDD. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Skatīt anotācijas 1.pielikumu. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

29.08.2017 15:56

3198

I.Potjomkina

67219606, ieva.potjomkina@iem.gov.lv

1. Atbalstīta ar Ministru kabineta 2013. gada 27. decembra rīkojumu Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” [↑](#footnote-ref-1)
2. Ministru kabineta noteikumu projekts “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru” (TA-2694) ((Ministru kabineta 2016. gada 13. decembra noteikumi Nr.806). Noteikumu projekta anotācijas pielikumā nepieciešamo finanšu līdzekļu aprēķins tika veikts, balstoties uz aizpildīto amata vietu skaitu (5 962 amata vietas (amatu sarakstā noradītās amata vietas – 6 657)), savukārt Valsts policijā saskaņā ar veidlapu Nr.20 “Valsts budžeta programmu (apakšprogrammu) atlīdzības pieprasījums 2017. gadā” amata vietu skaits ir 6 589. [↑](#footnote-ref-2)